নাগরপুর জমিদারবাড়ি : উপজেলা সদরেই রয়েছে প্রায় দেড়শ বছরের প্রাচীন ঐতিহ্যবাহী জমিদারবাড়ি। স্থানীয়ভাবে এটি চৌধুরিবাড়ি নামে পরিচিত। নাগরপুরের তৎকালীন জমিদার রায় বাহাদুর সতীশ চৌধুরি ৫৪ একর জায়গায় এ জমিদারবাড়ি প্রতিষ্ঠা করেছিলেন। আর এ বাড়ি থেকেই তিনি শাসন কাজ পরিচালনা করতেন। এ জমিদারবাড়িতে রয়েছে অপূর্ব কারুকাজ করা বিশাল ভবন। ভবনের দেয়ালের প্রতিটি পরতে পরতে সৌন্দর্য্যরে ছোঁয়া এবং ইতিহাস ঐতিহ্যের সাক্ষী বহন করে দাড়িয়ে আছে ভবনগুলো। অন্যান্য জমিদারবাড়ির চেয়ে একটু হলেও বাড়তি সৌন্দর্য্য খুজে পাওয়া যাবে এই জমিদারবাড়িতে। এখানে পাশাপাশি কয়েকটি ভবন রয়েছে প্রতিটি ভবনই চমৎকার কারুকার্যমন্ডিত। একত্রে এতগুলো ঐতিহাসিক ভবন পর্যটকদের দৃষ্টি আকর্ষন করবে নিঃসন্দেহে। শৈল্পিক কারুকার্যমন্ডিত এই বাড়ির ভিতরেই আছে পরীর দালান। জমিদার সহ তার পরিবারের সদস্যদের চিত্তবিনোদনের জন্য এই দালানের ভিতরে ছিল বিশেষ ব্যবস্থা। নাচ- গান চলত এখানে। পরীর মত সুন্দরী নারীরা এখানে নাচার কারনেই ভবনটির নাম পরীর দালান হয়েছে বলে কথিত আছে। এ জমিদারবাড়ির পশ্চিম পাশে রয়েছে ঘোড়ার দালান। তিন তলা বিশিষ্ট এই ঘোড়ার দালানের মূল ফটকের উপরে রয়েছে বিশাল আকৃতির দুটি ঘোড়ার মূর্তি। জমিদারদের ব্যবহৃত ঘোড়াগুলো এখানেই রাখা হত।